Държавен вестник, бр. 38, 2021 г., стр. 11

БРОЙ  38	
Д Ъ Р Ж А В Е Н  В Е С Т Н И К 	
СТР.  11  
сили на българска територия; за наблюдение, 
контрол и защита на въздушното простран-
ство в рамките на Интегрираната система за 
противовъздушна и противоракетна отбрана 
на НАТО;
По мисия „Принос към международния 
мир и сигурност“ – за осигуряване на въз-
душна мобилност; за участие в операции за 
търсене и спасяване, за евакуация; за участие 
в контрол на въоръженията и неразпростра-
нението на оръжия за масово унищожаване; 
за поддръжка на операции за оказване на 
хуманитарна помощ; 
По мисия „Принос към националната 
сигурност в мирно време“ – за наблюдение, 
контрол и защита на въздушното простран-
ство в рамките на Интегрираната система за 
противовъздушна и противоракетна отбрана 
на НАТО; за осигуряване на въздушна мобил-
ност, включително превоз на хора и товари; 
за преодоляване на последствия от бедствия; 
за участие в операции за търсене и спасяване, 
за евакуация; за гасене на пожари от въздуха.
Нивото на амбиция за развитие на Воен-
новъздушните сили е достигане на способно-
сти за планиране и провеждане на въздушни 
операции от военновъздушен компонент до 
ниво операция с ограничен мащаб.
Развитието на способностите на Военно-
въздушните сили изисква оптимизация на 
организационната структура, която е свързана 
със своевременното усвояване на новия боен 
самолет F-16 и е насочена към повишаване 
ефективността на организацията и на система-
та за командване и управление и оптимизира-
не на функционалните и административните 
връзки между формированията.
Към 2026 г. организационната структура 
на Военновъздушните сили ще включва: Ко-
мандване на Военновъздушните сили, бойни 
формирования, формирования за осигуряване 
и поддръжка.
2.1.4. Военноморски сили.
Военноморските сили (ВМС) развиват и 
поддържат способности за защита на незави-
симостта, териториалната цялост и морския 
суверенитет на Република България. Поддър-
жат способности за провеждане на операции в 
защита на интересите на страната в морските 
пространства на Република България. Имат 
готовност за извършване на спасителни и 
аварийно-спасителни действия в отговорна-
та зона от Черно море и за провеждане на 
операции за противодействие на тероризма и 
преодоляване на последиците от тероризъм. 
С предварително декларирани и подготвени 
сили участват в операция по колективната 
отбрана извън прилежащите морски прос-
транства на страната. Поддържат готовност 
за участие в операции в отговор на кризи за 
подкрепа на международния мир и сигурност, 
както и за оказване помощ на населението 
при бедствия, осигуряване на хуманитарна 
помощ и изпълнение на спасителни действия.
За изпълнение на задачите, произтичащи 
от мисиите на въоръжените сили, Военномор-
ските сили поддържат и развиват следните 
способности:
По мисия „Отбрана“ – за наблюдение и 
защита на националните морски простран-
ства; за отбрана на страната и при участие 
в съюзна операция по колективна отбрана;
По мисия „Подкрепа на международния 
мир и сигурност“ – за участие в международни 
мисии и операции в отговор на кризи извън 
територията и прилежащите морски простран-
ства на страната; за изпълнение на мерки за 
укрепване на доверието и сигурността;
По мисия „Принос към националната 
сигурност в мирно време“ – за изграждане и 
поддържане на опозната картина на обстанов-
ката в морските пространства на Република 
България; за навигационно осигуряване и 
контрол на корабоплаването; за провеждане 
на операции на море за противодействие 
на тероризма и дейността на международни 
престъпни групи; за ескорт на военни и/или 
търговски плавателни съдове; за защита на 
критичната морска инфраструктура; за аварий-
но-спасителни и евакуационно-медицински 
дейности на море; за оказване на помощ на 
населението при бедствия.
Развитието на способностите на Воен-
номорските сили изисква доизграждане на 
мирновременната структура с максимална 
адаптивност при различните състояния на 
готовност – извънредно положение, военно 
положение и положение на война, и при 
спазване на принципа „корабите от един 
дивизион (отряд) да са от един и същ род 
сили на ВМС“.
За осигуряване на поддържането, разви-
тието и изграждането на способностите на 
Военноморските сили е необходимо успешно 
финализиране на инвестиционните проекти 
за придобиване на два модулни многофунк-
ционални патрулни кораба (клас „Фрегата“), 
модернизация на фрегати проект Е-71, пре-
оборудване на военни транспорти в минни 
заградители, придобиване на подводници, 
ракетни катери и противоминни кораби, из-
граждане на система за брегово наблюдение 
от ново поколение и постигане на пълни опе-
ративни способности по „Модулен елемент за 
бързо развръщане за подводни интервенции“ 
(DIVEPACK) и Военноморския координаци-
онен елемент. 
Нивото на амбиция за развитие на Военно-
морските сили е достигане на способности за 
планиране и провеждане на морски операции 
на военноморски компонент до ниво операция 
с ограничен мащаб.